จะมีหรือไม่ และจะหน้าตาแบบนี้รึเปล่า! . หลังจากที่ค่ายฟอร์ดเปิดตัว Raptor มาสักพัก ไม่รู้มีใครลุ้นหรือเปล่าว่า แล้ว Everest จะออกมาหน้าตาเป็นแบบไหน? . จามัล ฮามีดี ประธานด้านวิศวกรรมกลุ่ม Ford Performance โครงการ Ford Ranger ได้ให้สัมภาษณ์กับเว็บไซต์ drive.com ของประเทศออสเตรเลียว่า มีความเป็นไปได้ว่า Ford Everest อาจมีการพัฒนาส่วนหนึ่งส่วนใดที่เกี่ยวข้องกับ Ford Raptor . ฮามีดี กล่าวว่า F-150 Raptor นั้นเป็นยิ่งกว่าความสำเร็จของความฝันสุดบ้าระห่ำของเรา และความสำเร็จนั้นก็ถูกส่งต่อมายัง Ranger Raptor แต่การที่จะทำรถเอสยูวีนั้นอาจจะยากขึ้นเล็กน้อย ตรงที่ต้องปรับปรุงช่วงล่างใหม่ รวมถึงตัวถังรถที่ต้องแตกต่างจาก Everest ในแบบที่ผ่านมาก็เป็นสิ่งที่ท้าทายเช่นกัน . สำหรับสเปคของ Ford Ranger Raptor นั้น ใช้เครื่องยนต์ดีเซลเทอร์โบคู่ ขนาด 2.0 ลิตร ให้กำลังสูงสุด 213 แรงม้า แรงบิดมากถึง 500 นิวตันเมตร เกียร์อัตโนมัติ 10 สปีด พร้อมระบบขับเคลื่อน 4 ล้อ Terrain Management System (TMS) ทั้งหมด 6 รูปแบบ . ต้องลุ้นกันว่า Everest จะยกเครื่องมาจาก Ranger Raptor หรือไม่ และหน้าตาจะออกมาโหดแบบนี้มั้ย? . Source : drive.com.au